钦定古今图书集成/明伦汇编/闺媛典/第040卷 > 杨庆妻王氏
## 钦定古今图书集成/明伦汇编/闺媛典/第040卷 > 杨庆妻王氏

按《隋书河间王弘传》：“弘子庆，越王侗称制，拜宗正卿。
世充将篡，庆首为劝进。世充既僭伪号，以兄女妻之，
署荣州刺史。及世充将败，庆欲将其妻同归长安，其
妻谓之曰：‘国家以妾奉箕帚于公者，欲以申厚意，结
公心耳。今叔父穷迫，家国阽危，而公不顾婚姻，孤负
付属，为全身之计，非妾所能责公也。妾若至长安，则
公家一婢耳，何用妾为？愿得送还东都，君之惠也’。”庆
不许其妻遂沐浴靓妆，仰药而死{{Annotation|。按《唐书列女传》曰：王谓左右曰：“唐胜则郑灭，郑安则吾夫死，若是何益？”乃饮药死。}}